open-index/open-wikipedia-markdown huggingface dataset:
ויולט מוריס

**ויולט מוריס** (בצרפתית: **Violette Morris**; 18 באפריל 1893 – 2 באפריל 1944) הייתה אתלטית צרפתית, הידועה בשיתוף הפעולה שלה עם הנאצים. לאורך חייה זכתה בשתי מדליות זהב ובמדליית כסף במשחקים העולמיים לנשים. בהמשך נאסר עליה להתחרות בשל "הפרת קודים מוסריים". באולימפיאדת ברלין (1936) הוזמנה על ידי אדולף היטלר כאורחת כבוד. במהלך מלחמת העולם השנייה שיתפה פעולה עם משטר וישי והייתה ידועה בתור "ההיינה של הגסטפו".

## קורות חיים
נולדה לאב יוצא צבא ולאם ממוצא פלסטיני. בשנת 1914 התחתנה עם סיפריאן אדוארד ג'וזף גורו. הזוג התגרש במאי 1923.

### קריירה מקצועית
מוריס שיחקה במועדוני כדורגל נשים בפריז משנת 1917 עד 1926. בנוסף, שיחקה בנבחרת צרפת בכדורגל נשים. זכתה במדליות זהב במשחקים העולמיים לנשים ב-1921 וב-1922.

בנוסף לכדורגל, לקחה חלק פעיל בענפי ספורט מגוונים אחרים. במשחקים העולמיים לנשים לשנת 1924 זכתה במדליות זהב בזריקת דיסקוס ובהדיפת כדור ברזל. מוריס התחרתה גם במרוצי מכוניות ואף עברה ניתוח כריתת שדיים, לטענתה על מנת שתוכל להיכנס בנוחות לרכבים. השתתפה במרוצים רבים ברחבי צרפת.

### סגנון חיים
סגנון חייה של מוריס היה ייחודי לתקופתה. התנהגותה של מוריס חרגה מהנורמות המקובלות לאישה בזמנה בכך שהתחרתה בענפים שנחשבו כגבריים, התלבשה בבגדי גברים, קיללה בפומבי וחיה כלסבית מוצהרת.

ב-1928 פדרציית ספורט הנשים הצרפתית סירבה לחדש את רישיון התחרויות שלה לאור תלונות על אורח חייה ונאסר עליה להתחרות באולימפיאדת אמסטרדם (1928). הארגון גרס כי התנהגותה אינה עומדת בערכי המוסר, וציין את נוהגה להתלבש בבגדי גברים כדוגמה הבולטת לכך.

לאורך הקריירה המקצועית שלה, התחברה מוריס לאמנים ואינטלקטואלים רבים באליטה הצרפתית. ידוע על כך שהייתה חברה קרובה של ג'וזפין בייקר, ז'אן מארה וז'אן קוקטו. ב-1939 התארח קוקטו בביתן של מוריס ובת זוגה, איבון דה בריי. במהלך ביקור זה כתב את המחזה "המפלצות הקדושות" (בצרפתית: Les Monstres sacrés), בו גם שיחקה דה בריי.

### קשריה למפלגה הנאצית ומותה
ב-1936 מוריס הוזמנה באופן אישי על ידי אדולף היטלר למשחקים האולימפיים בברלין. עדויות היסטוריות מוכיחות כי נחשבה לאורחת כבוד במהלך המשחקים.

במהלך מלחמת העולם השנייה מוריס נחשבה למשתפת פעולה עם משטר וישי. ישנן עדויות סותרות למידת מעורבותה במשטר. לפי הסופר ריימונד רופין, אחד התפקידים המרכזיים של מוריס במהלך המלחמה היה לפגוע בפעילות מנהלת המבצעים המיוחדים. לצד זאת, ישנן טענות כי לצד היותה מרגלת עבור המשטר הנאצי, הייתה מעורבת בעינוי עצורים במהלך חקירותיהם. מאידך גיסא, ישנן טענות שכל תפקידה במשטר הסתכם בניהול מוסך ממשלתי וסיוע בהעברת בנזין דרך השוק השחור.

ב-26 באפריל 1944, בזמן שנסעה במכוניתה בנורמנדי ביחד עם משפחת ביילול, שלקחה חלק מרכזי במשטר הנאצי בצרפת, רכבה השמיע רעש חריג ונעצר. מוקדם יותר באותו היום, המנוע שובש על ידי אנשי המאקי. לאחר עצירת הרכב, מתנקשים יצאו ממקום היחבאם והחלו לירות על הרכב. מוריס, בני הזוג ושני ילדיהם נהרגו במתקפה. עד היום לא ברור אם יעד הפעולה היה מוריס לבדה, או גם בני המשפחה. גופתה של מוריס, שהייתה עם חורי קליעים רבים, נלקחה לחדר מתים, שם לא זוהתה לאורך חודשים. לבסוף נקברה בחלקה לא מסומנת.
## קישורים חיצוניים

## הערות שוליים

קטגוריה:להט"בים צרפתים
קטגוריה:אישים משתפי פעולה עם הנאצים
קטגוריה:משתפי פעולה עם הנאצים שהוצאו להורג
קטגוריה:אתלטיות צרפתיות
קטגוריה:ספורטאים להט"בים
קטגוריה:כדורגלניות צרפתיות
קטגוריה:להט"בים נאצים
קטגוריה:צרפתיות שנולדו ב-1893
קטגוריה:נפטרות ב-1944
ככה פשוט

"**ככה פשוט**" הוא סינגל שהוקלט על ידי הזמרת הישראלית שירי מימון. את השיר הוציאה ב-22 במאי 2018 לאור חברת התקליטים הליקון כסינגל השישי מתוך אלבומה השישי של מימון, "נשימה".

## על השיר
"ככה פשוט" נכתב על ידי אליה רוסיליו, שגם הלחין אותו לצד רובי פאייר. פאייר ועידו נמר עבדו יחד על הפקתו המוזיקלית. השיר מתאר תהליך פרידה כואב בין שני אנשים ואת הקשיים הרגשיים הנלווים אליו. הדוברת מתארת את הרסיסים שנותרו מהקשר – "רק מעט ממך על הכרית" ו"חנות מזכרות" – הממחישים את התחושה האובדן. הדימויים השונים, כמו "האגו והכעס חברים טובים" ו"שפה של כאב ובדידות", מעבירים את הנתק וחוסר התקשורת, לצד הניסיון להבין מה השתבש וכיצד הפך הקשר ל"טעות".

בחלק השני של השיר מתוארים הניסיונות להתמודד עם השבר. הדוברת מנסה למצוא נחמה בחברים ובקלישאות, אך הפחדים והגעגועים ערים ומכאיבים בלבה. הפזמון, שחוזר על הדימוי של "לב אדום", מדגיש את הכאב שנשאר גם במגעים הקטנים שנותרו בין האוהבים.

## וידאו קליפ
הווידאו קליפ הרשמי של השיר פורסם גם כן ב-22 במאי 2018 בערוץ היוטיוב הרשמי של מימון. הוא בוים וצולם על ידי גיא כושי ויריב פיין, ומציג את מימון מבצעת את מילות השיר ללא חולצה ואיפור על פניה.  – הצהירה מימון על הקליפ.

## מיקומי שיא

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירים על יופי
קטגוריה:שירים שהופקו על ידי רובי פאייר
קטגוריה:סינגלים בהוצאת הליקון
אלישע צידון

**אלישע צידון** (נולד ב-1940) הוא עורך דין ומשפטן ישראלי. שימש יועץ בכיר למספר שרי משפטים בממשלות ישראל. כיהן כרשם המפלגות ורשם החברות, השותפויות והמשכונות.

## ביוגרפיה
נולד בישראל (1940), בנם של אשר ושרה. חניך מוסדות הציונות הדתית. נשא את שרה שמואלביץ, ילידת ירושלים, צאצאית למשפחת לוריא-רוטמן, דודניתם של הרב אברהם יעקב זלזניק והרב חיים גריינימן.

ב-1964 גויס לצבא.

בשנת 1969 החל לעבוד בשירות המדינה, בתפקידים שונים. ריכז את "ועדת בייסקי", ועדת החקירה הממלכתית לעניין ויסות מניות הבנקים.

שימש כיועצם הבכיר של ארבעה שרי משפטים – יצחק מודעי, אברהם שריר, דן מרידור ודוד ליבאי.

בשנת 1996 התמנה לרשם המפלגות ורשם החברות, השותפויות והמשכונות, וכיהן בתפקידו תשע שנים, עד סוף שנת 2005. בתקופת כהונתו נרשמו למעלה מ-160 אלף חברות, וכ-50 אלף חברות נמחקו מפנקס החברות באופן יזום. צידון פעל למחשוב האגף והרחיב את שירותי הרשם למחוזות שונים ברחבי הארץ, ובעקבות זאת ניתן לבצע את כל פעולות הרישום בלשכות שבערים הגדולות.

לאחר פרישתו משירות המדינה פתח עו"ד צידון משרד שעוסק בענייני חברות ובתחום המסחרי.

## חיים אישיים
צידון אב לארבעה ומתגורר בשכונת קטמון בירושלים.

בתו אשרת היא פרקליטה בפרקליטות מחוז ירושלים, נשואה לפרופסור אפי שהם-שטיינר, חבר סגל המחלקה להיסטוריה של עם ישראל באוניברסיטת בן-גוריון בנגב. בנם סמ"ר  נפל בתאונה מבצעית בעזה במלחמת חרבות ברזל.

## קישורים חיצוניים
* 
* 
* 

קטגוריה:עורכי דין ישראלים
קטגוריה:רשמי המפלגות
קטגוריה:רשמי החברות
קטגוריה:קטמון: אישים
קטגוריה:ישראלים שנולדו ב-1940
מזרח אירופה היהודית

**מזרח אירופה היהודית** ובשם המלא **הסיפור הבלתי־סביר והלא־מספיק־זכור על עלייתה ונפילתה של מזרח אירופה היהודית** הוא ספר היסטוריה מאת שלום בוגוסלבסקי העוסק בתולדות יהודי האיחוד הפולני-ליטאי לפני ולאחר חלוקת פולין באלף השנים שקדמו להופעת ברית המועצות. הספר יצא לאור ב־2024.

המחבר משתדל במוצהר להפריך, באמצעות הספר, כמה מהתפיסות הידועות על יהדות מזרח אירופה ועל יחסי היהודים עם העמים בקרבם שכנו. הוא קובע כי "כמו שאי אפשר להבין את היהודים בלי להבין את מזרח אירופה, אי אפשר להבין את מזרח אירופה בלי להבין את היהודים." הספר, שמתבסס על ביבליוגרפיה עשירה, יצא לאור בהוצאת זרש בעזרת מימון המונים לאחר עריכה מדעית של דוקטור אור-אל ביילינסון.

## קישורים חיצוניים

* ד"ר אלי אשד,חזרה אל ימי הקוזאק חמלניצקי: סקירה על פרק בספר הסיפור הלא סביר ולא מספיק זכור על עלייתה ונפילתה של מזרח אירופה היהודית" בלוג המולטי יקום של אלי אשד, יולי 2025.
* 
* 
* הסיפור הבלתי סביר והלא מספיק זכור על עלייתה ונפילתה של מזרח אירופה היהודית באתר של הוצאת זרש
* מה למדתי מהספר המרתק על עלייתה ונפילתה של מזרח אירופה היהודית (שלום בוגוסלבסקי)

|*
קטגוריה:ספרי היסטוריה של עם ישראל
קטגוריה:ספרי 2024
קטגוריה:ספרי עיון בעברית
All In One (צמד מוזיקלי)

**All In One** (בעברית: **אול אין ואן**) הוא צמד מוזיקלי ישראלי בין-לאומי בתחום המוזיקה האלקטרונית, המתמחה בז'אנר הפסיטראנס. הצמד המורכב מהישראלים לירן כליפא ויניר אוחנה.
הצמד זכה להצלחה בינלאומית ושיתף פעולה עם אמנים מובילים בתעשייה כמו בלסטויז, שלומי ברג Menumas (מוזיקאי)ואחרים.
All in one ידועים בזכות סגנון המשלב צלילים פסיכדליים, מקצבי פרוגרסיב ומלודיות המושפעות מהתרבות הישראלית והברזילאית.

השם All In One ("הכל באחד") מסמל את שילוב הסגנונות שבין הדור הוותיק של מוזיקת טראנס שאליו משתייך יניר, מול הדור החדש אליו משתייך לירן והסגנון הפרוגרסיב הברזילאי שהוא מביא איתו.

## ביוגרפיה
לירן כליפא (נולד ב-13 במאי 1996) גדל בקרית מלאכי הוא החל את דרכו המוזיקלית בגיל צעיר, ובמהלך שנות נעוריו החל להתנסות ביצירת מוזיקה אלקטרונית, ועם הזמן התעמק בז'אנר הפסייטראנס.
יניר אוחנה (נולד ב-10 בספטמבר 1982) גדל גם הוא בקרית מלאכי, והחל את דרכו המוזיקלית בגיל 17, מהלך שנות נעוריו החל להתנסות ביצירת מוזיקה אלקטרונית, ועם הזמן התעמק בז'אנר הפסייטראנס.
בשנת 2016 נפגשו לירן ויניר במסיבת טבע והקימו את "All in One" "..

All in one הופיעו בפסטיבלים מובילים ברחבי העולם, כגון
Baoba Festival, Garden Festival, UltraTrance Festival, Element Festival, Voov.

ממוזער|All In One, Brazil 2022

בראיון לפודקאסט בדובאי, סיפרו השניים שבצעירותם היו מבלה במסיבות טבע ברחבי ישראל, ומשם שאבו השראה לסגנונות הטראנס שהיום באים לביטוי בפרויקט.
ב-2016 קראו לעצמם Toxic VS Skunk – Legend Of Kremlin, שילוב של הפרויקט של יניר (Skunk) ו-Toxic – שם הפרויקט של לירן באותה תקופה. עוד סיפרו, כי בהיותם אנשים מאמינים, הם הקפידו לא להופיע בחו"ל בשבתות, זאת חרף העובדה כי פסטיבלים מתקיימים לרוב בסופ"ש.

## קריירה

בנוסף להופעות בפסטיבלים בישראל ובחו"ל, שיתף הצמד פעולה עם מוזיקאים מוכרים בז'אנר והוציא מספר אלבומים וסינגלים שזכו להצלחה ולהערכה מצד הקהל וכיום נהנים מכ 75000 מאזינים חודשיים בספוטיפיי.

השיר שלהם "Black" נחשב ללהיט אדיר דווקא בברזיל. נכון לדצמבר 2024, יש לשיר כ-3 מיליון האזנות בספוטיפיי, ו-2.5 מיליון צפיות ביוטיוב.

בינואר 2025 שחחרו את All In One את הסינגל "Follow your dreams" עם Freak show.

## דיסקוגרפיה
### אלבומים
*Chakra (2023)

### סינגלים (רשימה חלקית)
*Follow your dreams (2025)
*Sefa de donde (2024)
*New world (2024)
* Connect (2024)
* Yo (2024)
* Make you Fly (2024)
* Day & night (2023)
* Bang Bang (2023)
* Poropopo (2023)
* Don't let me go (2023)
*Music (2023)

## קישורים חיצוניים

* עמוד הצמד "All In One" בלייבל WERONE RECORDS

## הערות שוליים

קטגוריה:מוזיקאים ישראלים
קטגוריה:יוצרי מוזיקת טראנס
דרימוורקס רקורדס

**דרימוורקס רקורדס** (באנגלית: **DreamWorks Records**) הייתה חברת תקליטים אמריקאית, שנוסדה בשנת 1996 על ידי דייוויד גפן, מו אוסטין, בנו מייקל ולני וורונקר כחברה בת של דרימוורקס. היא פעלה עד 2003, אז נמכרה ליוניברסל מיוזיק גרופ. החברה עצמה הפעילה חברת בת בשם "דרימוורקס נאשוויל", שבסיסה בנאשוויל שבטנסי. היא התמחתה במוזיקת קאנטרי, ונסגרה ב-2006 כשנמכרה ל-MCA נאשוויל. לוגו החברה עוצב על ידי רוי ליכטנשטיין, יצירתו האחרונה עד למותו ב-1997.

## היסטוריה
באוקטובר 1994, ארבע שנים לאחר מכירת חברת גפן רקורדס בניהולו של דייוויד גפן ליוניברסל מיוזיק גרופ, הצטרף לסטיבן ספילברג ולג'פרי קצנברג בהקמת חברה חדשה בשם "SKG". שלושת השותפים, בעיקר גפן עם מו אוסטין, בנו מיקל ולני וורונקר, השיקו מאוחר יותר את חברת התקליטים. רופוס ויינרייט היה האמן הראשון שהוחתם בחברת התקליטים החדשה.

לוגו החברה היה הפרויקט האחרון של רוי ליכטנשטיין. העיצוב הייחודי, שמשלב תו מוזיקלי ובועת דיבור, הופיע לראשונה על האלבום *Beautiful Freak* של להקת אילז. על המוצר הראשון שיצא דרך החברה, *Older* של ג'ורג' מייקל, נטבע הסמל המוכר של דרימוורקס – ילד עם חכה ישוב על הירח.

ב-11 בנובמבר 2003 הוכרז כי יוניברסל מיוזיק גרופ הגיעה להסכם רכישת חברת דרימוורקס רקורדס על מנהליה תמורת כמאה מיליון דולר. ההסכם הגיע בתקופה בה תעשיית המוזיקה עברה שינויים כבירים, בהתאם להתמודדותה על ירידת נתוני המכירות הפיזיים, ועלייתם של שירותי הסטרימינג השונים. במסגרת העסקה, דרימוורקס רקורדס נכנסה לחברת התקליטים "אינטרסקופ גפן A&M".

חטיבת הקאנטרי של דרימוורקס רקורדס נשארה עד ספטמבר 2005, אז נסגרה כל ידי יוניברסל מיוזיק גרופ לאחר עזיבתו של טובי קית'.

## דרימוורקס נאשוויל
בין השנים 1997 ל-2005 הפעילה גם חטיבה בנאשוויל שבטנסי ליצירות קאנטרי. לאחר הפירוק של דרימוורקס רקורדס, המנהל של החטיבה, סקוט בורצ'טה, הקים את ביג משין רקורדס. האמנית הראשונה של ביג משין רקורדס הייתה טיילור סוויפט. מאוחר יותר החברה הזו התמזגה עם יוניברסל מיוזיק גרופ.

## קישורים חיצוניים
* 

## הערות שוליים

קטגוריה:דרימוורקס
קטגוריה:חברות תקליטים
ויליאם מרמדוק קוואנו

**ויליאם מרמדוק קוואנו** (באנגלית: **William Marmaduke Kavanaugh**; 3 במרץ 1866 – 21 בפברואר 1915) כיהן מטעם המפלגה הדמוקרטית כחבר הסנאט של ארצות הברית ממדינת ארקנסו.

## ביוגרפיה
ויליאם מרמדוק קוואנו נולד ליד יוטאו שבאלבמה ב-3 במרץ 1866. קוואנו למד בבתי ספר ציבוריים בקנטקי והשלים את לימודיו במכון הצבאי של קנטקי בפארמדיל, קנטקי ב-1885.

קוואנו עבר לליטל רוק, ארקנסו, שם עבד ככתב עיתון ומאוחר יותר כעורך ומנהל העיתון *Arkansas Gazette*.

קוואנו נכנס לאחר מכן לפוליטיקה ונבחר לשריף וגובה מיסים של מחוז פלאסקי, ארקנסו, שם שירת בין השנים 1896 ל-1900. לאחר מכן כיהן כשופט מחוזי וכשופט צוואות בין השנים 1900 עד 1904. לאחר מכן הפנה את תשומת ליבו לעסקים והחל בקריירה מגוונת בבנקאות, רכבות קלות ואספקת גז. מ-1912 עד 1915 שימש כחבר בוועדה הלאומית הדמוקרטית.

קוואנו נבחר לסנאט של ארצות הברית כדי למלא את המושב שהתפנה בעקבות מותו של ג'ף דייוויס. הוא כיהן בסנאט מ-29 בינואר עד 3 במרץ 1913. מאוחר יותר שימש כמנהל האגודה לנתיבי מים עמוקים מהאגמים למפרץ.

הוא כיהן כנשיא ההתאחדות הדרומית, אחת מהליגות המשניות העיקריות של הבייסבול המקצועי, משנת 1903 ועד מותו.

ויליאם מרמדוק קוואנו מת בליטל רוק, ארקנסו ב-21 בפברואר 1915, ונקבר בבית הקברות של אוקלנד בליטל רוק.

## קישורים חיצוניים

* 
* 

קטגוריה:אמריקאים ילידי אלבמה
קטגוריה:חברי הסנאט של ארצות הברית מארקנסו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1866
קטגוריה:אמריקאים שנפטרו ב-1915
תיאטרון רוסי (שיר)

"**תיאטרון רוסי**" הוא שיר של הזמר-יוצר הישראלי אביתר בנאי. השיר נכתב והולחן על ידי בנאי, עובד והופק בידי קורין אלאל ויצא לאור ב-1 ביולי 1997 כחלק מאלבום הבכורה שלו, "אביתר בנאי".

## רקע ויצירה
השיר נכתב והולחן על ידי הזמר-יוצר הישראלי אביתר בנאי בשנת 1997. הוא עוסק באהבה נכזבת על רקע הפרידה שחווה בנאי מבת זוגו דאז, השחקנית והזמרת אפרת בן צור.

השיר עובד והופק בידי קורין אלאל ויצא לאור ב-1 ביולי 1997 בתור הרצועה התשיעית מתוך אלבום הבכורה שלו, "אביתר בנאי".

עטיפת הסינגל אשר צולמה בידי רונן ללנה בביתו של אביתר, מציגה את אביתר בצורה מטושטשת, כמו כל שאר העטיפות מאלבום זה.

בשנת 2009 דלפה לאינטרנט קלטת דמו שהקליט בנאי ובה ביצועים אקוסטיים למספר שירים שלו, ביניהם גם "תיאטרון רוסי".

## ניתוח מוזיקלי
השיר עוסק בפרידה של אביתר מבת זוגו, ומתאר את מה שהוא מרגיש כלפיה . במהלך השיר הוא מביע רגשות נקמה, כעס ושנאה כלפי מי שעזבה אותו, אותה הוא מתאר כ-, כשהוא מתייחס להצגה "כפר" בתיאטרון העברי-רוסי "גשר" בתל אביב, בה השתתפה בן צור באותה תקופה, ובמהלכה גילמה סצנה בעירום חלקי. לאחר מכן הוא מאחל לה לפחד מהשיגעון ואף להישאר לבד לנצח.

## ביצועים ויציאה לאור באלבומים נוספים
לאחר חזרתו בתשובה בעשור הראשון של המאה ה-21 נמנע בנאי מלבצע את השיר בפומבי, לדבריו, בעיקר בגלל המשפט  אותו הוא כבר איננו מסכים לאחל יותר.

למרות זאת, השיר נכלל באלבומי ההופעה של בנאי, *[[Live at TEDER]]* שיצא ביולי 2022 וב"בחזרה לאלבום הראשון", שיצא באפריל 2023. בביצועים אלו, הפך אביתר את נוסח האיחול כך שאמר: . לאחר יציאת אלבום ההופעה חזר בנאי לבצע עם השיר עם השינוי במילים.

## קבלה והשפעה
[טקסט=|ממוזער|כתובת [גרפיטי בירושלים המציגה את מילות השיר כשנשוא המשפט הופך לזכר]]
השיר נחשב בעיני רבים להמנון ולגולת הכותרת של האלבום. מבקר המוזיקה רז ישראלי כתב כי זהו אחד משירי הפרידה הכואבים והחושפניים ביותר בתולדות המוזיקה הישראלית, ובריאיון למיכל רשף מ"וואלה!" אמרה אפרת בן צור:

היו שתיארו את  כמשפט הזכור ועוצמתי ביותר בשיר. העיתונאי אורי משגב כינה את "תיאטרון רוסי" כ"שיר זעם" ייחודי מאוד, המבטא רגשות הדורשים תעוזה רבה על מנת להעלותם על הכתב, ומבקר המוזיקה עמי פרידמן מ"ישראל היום" כינה אותו חגיגה נוראית ומרהיבה של כעס, עלבון וחרטה.

אליסף דעואל מ"ynet" כתב כי לא יהיה פשוט למצוא שיר פרידה כה טעון ונועז, ונדב מנוחין מ"וואלה!" תיאר כי אין כמעט במוזיקה הישראלית עוד סערות רגשות כמו זו שבשיר הזה, שמתחיל לאט ומשנה צורה מבית לבית, מפזמון לפזמון.

### הקבלות ורפרנסים בשירים שונים
המשורר עדן אביטבול הקביל בין השיר למשפט  מהשיר "הריני" של בנאי ורביד פלוטניק, וכתב: "ככה ממתקים את השיר בשורשו". בריאיון לאסף ליברמן אישר בנאי כי השיר "הריני", מהווה סגירת מעגל ל"תיאטרון רוסי".

בשיר של רביד פלוטניק משנת 2021, "גברת טיקטוק", שילב רביד את המשפט  הלקוח מתוך "תיאטרון רוסי". דור מאיר מועלם מ"מאקו" הקביל כינה את השיר "Happier Than Ever" של בילי אייליש כ"תיאטרון רוסי" של האמריקאים.

## מיקומי שיא

## קישורים חיצוניים

* 
* 
* 
* 

## הערות שוליים

קטגוריה:שירי אביתר בנאי
קטגוריה:שירים בעברית
קטגוריה:שירים שנכתבו על ידי אביתר בנאי
קטגוריה:שירים שהולחנו על ידי אביתר בנאי
קטגוריה:שירים על תיאטרונים
אנדרטת מרד ורשה

**אנדרטת מרד ורשה** (בפולנית: **Pomnik Powstania Warszawskiego**) היא אנדרטה בוורשה, פולין, המוקדשת למרד ורשה נגד השלטון הנאצי ב-1944.

האנדרטה עוצבה על ידי יאצק בודין והפַּסל וינצנטי קוצ'מה. היא הוקמה בצד הדרומי של . ב-1 באוגוסט 1989, יום השנה ה-45 למרד, הוסר הלוט מעל האנדרטה.

האנדרטה תוארה כ"אנדרטה החשובה ביותר של ורשה שלאחר המלחמה". על פי העיתון "". בשנת 2012 הייתה האנדרטה אחד מציוני הדרך החשובים ביותר לתיירים זרים.

## היסטוריה
ימין|ממוזער| חלק מהאנדרטה
מרד ורשה פרץ ב-1 באוגוסט 1944 ונמשך כחודשיים, עד 2 באוקטובר 1944. היה זה אחד האירועים החשובים ביותר בהיסטוריה של ורשה ושל פולין בכלל, ובתגובה הרסו הנאצים אחוז ניכר מהמבנים בעיר.
ימין|ממוזער| החלק המרכזי של האנדרטה.

הדעות באשר למרד חלוקות: המבקרים מדגישים את המחיר הכבד בחיי אדם ובמבנים, ואילו התומכים מדגישים את הצורך הבלתי נמנע של אומה חופשית מול הכובש הנאצי. הרפובליקה העממית של פולין (1989-1945; PRL) מתחה ביקורת על ההתקוממות ותיארה אותה כחסרת אחריות, אולם ראש עירייה (לימים נשיא פולין) לך קצ'ינסקי אישר את הקמת האנדרטה ב-12 באפריל 1988 והיא הוצגה לציבור ב-1 באוגוסט 1989, יום השנה ה-45 למרד.

נשיא גרמניה רומן הרצוג ביקר באנדרטה ב-1994 וחלק כבוד לפולנים. הוא נשא נאום בו הכיר בפשעי המלחמה של גרמניה הנאצית במהלך מלחמת העולם השנייה בפולין והתנצל בפני הפולנים.

## תיאור
[ממוזער| הנשיאים [דונלד טראמפ ואנדז'יי דודה באנדרטת מרד ורשה, 2017]]

### מיקום
האנדרטה נמצאת בצד הדרומי של כיכר קרשינסקי. ב-1999 נבנה בניין בית המשפט העליון של פולין בשטח שמאחורי האנדרטה, והוא מהווה מעין רקע לאנדרטה.

### האנדרטה
האנדרטה עשויה מברונזה, וגובהה כעשרה מטרים. היא בנויה משני חלקים סמוכים: האלמנט הגדול והמוגבה מציג קבוצה של מורדים שעוסקים בלחימה ובורחים מבניין מתמוטט (קומפוזיציה מופשטת). האלמנט הקטן יותר מראה מורדים יורדים לתוך בור ביוב, המייצגים את השימוש שעשו המורדים במערכת הביוב העירונית, כדי לנוע ממקום למקום.

יש לוח קטן מעבר לכביש מהאנדרטה בצומת הרחובות Długa ו־Miodowa (הלוח נמצא למעשה על Pl. Krasinskich 1–5). יש שביל לבנים המוביל מהלוח החוצה אל הרחוב אל פתח הביוב ששימש לבריחה.

### צורך בשיפוץ
בדיקה שנערכה בשנת 2013 העלתה שהאנדרטה זקוקה לשיפוץ.

## ראו גם

## הערות שוליים

קטגוריה:ורשה: אנדרטאות
קטגוריה:ורשה במלחמת העולם השנייה
פיגוע הדריסה בצומת המטווחים (2024)

**פיגוע הדריסה בצומת המטווחים** הוא פיגוע דריסה שהתרחש ב-29 במאי 2024 בצומת המטווחים, שבין איתמר לחטמ"ר שומרון. בפיגוע נהרגו שני חיילים שניצבו בשמירה במקום - אליה הלל ודייגו שוישה הרסאג' מגדוד נחשון של חטיבת כפיר.

המחבל עבד אל ראוף א-שתייה יצא במשאית משכם ובתור לבידוק בכניסה לעיר הוא דרס את החיילים שניצבו במקום. חובשי הצלה שהגיעו למקום פינו אותם לבית החולים במצב קשה ואנוש ומאוחר יותר נקבע מותם.

המחבל, שהשתייך לארגון גוב האריות הסגיר עצמו לכוחות הרשות הפלסטינית, אך הם לא העבירו אותו לידי צה"ל בטענה שמדובר בתאונה והציעו להקים צוות משותף שיברר את המקרה. מנגנוני הביטחון של הרשות חששו שצה"ל יפלוש לתחנת המשטרה הפלסטינית בשכם, בה הוחזק המחבל, קיבלו את טענתו שמדובר בתאונה, והוחלט על שוחררו.

ב-24 בנובמבר 2025, לאחר שהתחמק ממעצר צה"ל במשך כשנה וחצי, בהם קיבל חסות מהרשות הפלסטינית, חוסל המחבל עבד אל ראוף א-שתייה בשכם, בידי כוח מיוחד של הימ"מ והשב"כ, לאחר שהגיע מודיעין על בית בו שהה. במקום נעצרו מספר פלסטינים נוספים שסייעו למחבל.

## הערות שוליים

קטגוריה:פיגועי טרור בישראל ב-2024
קטגוריה:יהודה ושומרון: פיגועי דריסה
קטגוריה:פיגועי טרור במהלך מלחמת חרבות ברזל
קטגוריה:צה"ל: פגיעות מפעולות טרור
קטגוריה:שכם: היסטוריה
הפועל איחוד בני סמיע

**הפועל איחוד בני סמיע** היא קבוצת כדורגל ישראלית מהמועצה המקומית כיסרא-סמיע אשר מתמודדת בליגה ב' ומארחת את משחקיה במגרש בכיסרא סמיע.

## היסטוריה
המועדון נוסד בשנת 1971 בשם **הפועל כפר סמיע** ושיחק בעיקר בליגות הנמוכות בישראל. בתחילת שנות ה-2000, הם היו בתקופה של הצלחה לאחר שסיימו את כסגנית האלופה בליגה ב' צפון א' בעונת 1999–2000 ועלו לליגה א' כסגנית האלופה בליגה ב' צפון. שתי עונות לאחר מכן, בעונת 2001–2002, הם זכו בליגה א' צפון ועלו לליגה הארצית, הליגה השלישית בכדורגל הישראלי באותה תקופה. עם זאת, השהות שלהם בליגה הארצית נמשכה עונה אחת, שכן הם סיימו במקום השני מהסוף בעונת 2002-03 וירדו חזרה לליגה א'. המועדון ירד לליגה ב' בתום עונת 2006–2007, לאחר שהפסיד בפלייאוף הירידה לעירוני טבריה, שעלתה לליגה א'.

ב-2010 התמזגה הפועל עם **מכבי כפר סמיע** (שנוסדה בתחילת שנות ה-90) ויצרה **את הפועל איחוד בני סמיע**. מאחר שהסכם המיזוג הושג לאחר המועד שבו ניתן יהיה להגיש בקשות למיזוג להתאחדות לכדורגל, המשיך המועדון הממוזג לשחק תחת הפועל, בעוד שמכבי נמסרה להנהלת מועדון ליגה ג', בני נחף, ובסופו של דבר פרשה מהליגה במהלך העונה. הפועל איחוד בני סמיע סיימה את עונת 2010–11 בליגה ב' צפון א' כסגנית והעפילה לפלייאוף העלייה, שם הפסידה בסיבוב הראשון לעירוני בני כאבול .

## תארים
### [[מבנה ליגות הכדורגל בישראל|ליגה]]

1 הושג על ידי הפועל כפר סמיע.

## הערות שוליים

קטגוריה:קבוצות כדורגל שהוקמו ב-2010
קטגוריה:קבוצות כדורגל שהוקמו ב-1971
קטגוריה:התאחדות הפועל: מועדוני כדורגל
קטגוריה:קבוצות כדורגל ישראליות
קטגוריה:כסרא-סמיע
דניאל פרנסוורת'

**דניאל דואן טומפקינס פרנסוורת**' (באנגלית: **Daniel Duane Tompkins Farnsworth**; ) היה פוליטיקאי אמריקאי מווירג'יניה המערבית, איש המפלגה הרפובליקנית, שכיהן כנשיא הסנאט של מדינתו בשנים 1869–1871, ובמהלך שבוע אחד ב-1869, כיהן מתוקף תפקידו כמושל וירג'יניה המערבית השני.
## ביוגרפיה
דניאל פרנסוורת' נולד בסטטן איילנד שבניו יורק. כשהיה בן שנתיים עברה משפחתו לבאקהנון שבמחוז אפשור שבווירג'יניה (כיום בתחומי וירג'יניה המערבית). הוא נשא לאישה את מרי אירלנד. ב-1869 היה פרנסוורת' נשיא הסנאט של וירג'יניה המערבית כאשר התפטר המושל ארתור בורמן כדי לכהן בסנאט של ארצות הברית. לאחר מכן כיהן פרנסוורת' כמושל וירג'יניה המערבית במשך שבעה ימים.

דניאל פרנסוורת' נפטר בבאקהנון ב-5 בדצמבר 1892. נטמן בבית הקברות היבנר שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1692


## קישורים חיצוניים
* דניאל פרנסוורת' באתר אגודת המושלים הלאומית 
* דניאל פרנסוורת' באנציקלופדיה של וירג'יניה המערבית 
* דניאל פרנסוורת' באתר The Political Graveyard 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:סטטן איילנד: אישים
קטגוריה:מושלי וירג'יניה המערבית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של וירג'יניה המערבית
קטגוריה:אמריקאים שנולדו ב-1819
קטגוריה:אמריקאים שנפטרו ב-1892
כביש צדדי

[ממוזער|כביש צדדי ב[יורקשייר דיילס]]
**כביש צדדי** הוא סוג של דרך משנית, היוצאת מתוך כביש. בדרך כלל, כבישים צדדיים מזוהים לרוב עם אזור כפריים.

## בטיחות
שיעורי התמותה בכבישים צדדים גבוהים מאוד, עקב מסלולם הדק וחוסר בשילוט או בגדר בטיחות. מחקר משנת 2015, שנערך על ידי TRIP, מצא כי ישנם 2.18 מקרי מוות לכל 100 מיליון כלי רכב הנוסעים בכבישים צדדים בממוצע – כמעט פי שישה מהנתון לכבישים רגילים בארצות הברית. באותה שנה מספר שיעור התמותה הגבוה ביותר בכבישים צדדים בארצות הברית, 1,259, נרשם בטקסס. קליפורניה דורגה במקום השני. כבישים צדדים נוטים להיות כאמור בעלי נתיבים צרים ובורות, עיקולים חדים, מדרונות תלולים וראות לקויה.

## בארצות הברית
בקרוליינה הצפונית, שם הם מכונה כ"כבישים כחולים", כבישים צדדיים הם לרוב דו-נתיביים, היוצאים מכביש ראשי באזור כפרי. לרוב הם עשויים חצץ. כבישים צדדיים נבנו עם פתיחתם של מפעלי ענק באזור צפון המדינה. בניית הדרכים הללו אפשרה לחברות להתרחק מהתנועה הסואנת בכבישים הראשיים.

בוורמונט הוקמה תוכנית בשם "Better Back Roads", על מנת לסייע לרשויות המקומיות לתקן את הבורות בכבישים הצדדיים, שנגרמים כתוצאה משחיקה רבת שנים.

## דוגמאות

קובץ:Bend_in_a_backroad_-_geograph.org.uk_-_769231.jpg|כביש צדדי סלול באנגלסי שב
קובץ:BackRoad.JPG|כביש צדדי העשוי מחצץ ליד טלאבדי, גוג'ראט, הודו
קובץ:Back_road_to_Raunds_-_geograph.org.uk_-_383044.jpg|טקסט=Narrow back road near Hargrave, Bedfordshire, UK|כביש צדדי צר ליד הארגרייב, בדפורדשייר, הממלכה המאוחדת


## ראו גם
* כביש
* בטיחות בדרכים

## הערות שוליים

קטגוריה:דרכים וכבישים
אוניברסיטת צנעא

**אוניברסיטת צנעא** (בערבית: **جامعة صنعاء**; תעתיק: ג'אמעת צנעאא) הוקמה בשנת 1970 והייתה האוניברסיטה הציבורית הראשונה ברפובליקה הערבית של תימן (צפון תימן), שהפכה לרפובליקה של תימן. על פי שמה, האוניברסיטה הוקמה בצנעא, בירת תימן.

האוניברסיטה הוקמה בעזרת מענקים ותמיכה מכווית.

## סקירה כללית
כאשר הוקמה, היו באוניברסיטת צנעא שתי פקולטות בלבד, הפקולטה לשריעה ומשפטים והפקולטה לחינוך, שכללה גם אמנויות ומדעים. בשנת 1974 פוצלה הפקולטה והוקמו שלוש פקולטות חדשות: חינוך, אמנויות ומדעים. בהמשך הוקמה הפקולטה למנהל עסקים והאוניברסיטה המשיכה להתרחב ובשנת 2005 האוניברסיטה כללה עשרים פקולטות, מהן 12 בקמפוס הראשי בצנעא ו-8 נוספות בערים שונות בתימן.

בתחילת שנות השמונים החלו באוניברסיטה לימודים לתואר שני.
[ממוזער|[אנדרטה|אנדרטת אוניברסיטת צנעא החדשה שעליה חרוט "האמונה היא תימנית והחכמה היא תימנית".]]

## פקולטות
* הפקולטה להנדסה.
* הפקולטה לטכנולוגיית מחשבים ומידע.
* הפקולטה למסחר וכלכלה.
* הפקולטה לרפואה.
* הפקולטה לרפואת שיניים.
* הפקולטה לרוקחות.
* הפקולטה למדעים.
* הפקולטה לחקלאות.
* הפקולטה לשריעה.
* הפקולטה למשפטים וחקיקה.
* הפקולטה למנהל עסקים.
* הפקולטה לחינוך. פקולטות נוספות לחינוך קיימות בעוד 5 ערים שונות בתימן.
* הפקולטה לאמנות.
* הפקולטה לשפות.
* הפקולטה לפרסום.

## בוגרים בולטים
* , פרופסור לשפה ערבית, אוניברסיטת וושינגטון.
* חמיד אל אחמר, פוליטיקאי
* , שר התעשייה והמסחר.
* סאלח עלי אל-סמאד, מנהיג התנועה החות'ית.
* תוואכול קרמן סיימה תואר שני במדע המדינה. זכתה בפרס נובל לשלום לשנת 2011. היא האזרחית הראשונה בתימן והערבית הראשונה שזוכה בפרס נובל.

## קישורים חיצוניים

## הערות שוליים

קטגוריה:תימן: מבנים
*
צנעא
תיאודור שוורצקופף

**תיאודור שוורצקופף** (בגרמנית: **Theodor Schwartzkopff**; נובמבר 1659 – 13 במאי 1732) היה מלחין ומנצח גרמני.

## ביוגרפיה
תיאודור שוורצקופף נולד באולם (כיום בגרמניה) והוטבל ב-6 בנובמבר 1659. אביו, גאורג ריינהרד שוורצקופף (1631–1705), שימש כנגן עוגב, מוזיקאי עירוני, מנהל תיאטרון סטודנטים ובנאי עוגבים בעיר. תיאודור רכש את השכלתו המוזיקלית אצל סבסטיאן אנטון שרר, נגן העוגב של קתדרלת אולם ומלחין בעל שם.ב־1678 הצטרף לתזמורת וורטמברג  שבשטוטגרט, בתחילה כמתלמד. בעקבות הצלחת יצירת הבלט שלו בעלת הסגנון הצרפתי Le rendez-vous des plaisirs נשלח להתמקצע בפריז בסביבות שנת 1684, הלחין מספר יצירות להופעות בלט דה קור עם מאסטרי ריקוד צרפתיים. עם שובו לשטוטגרט ב־1686 מונה לסגן מנהל התזמורת. ב-1688 מונה למלחין חצר (Hofkomponist), וב־1690 מונה רשמית לתפקיד. בתקופת שלטונו של הדוכס פרידריך קארל מווירטמברג-שטוטגרט, הוביל יחד עם יוהאן כריסטוף פץ את קידום הסגנון המוזיקלי הצרפתי בחצר, תוך שיתוף פעולה עם הרקדן הצרפתי שארל דומנואר והמלחין יוהאן פישר (תלמידו של ז'אן-בטיסט לולי).

ב־1709, פוטר במסגרת צמצומים שנערכו עם הבטחה לשכר שנתי של 300 זהובים "עד לזמנים טובים יותר". בין 1712–1717 רשום כחבר בתזמורת באדן-דורלאך הסמוכה. שב לשטוטגרט בראשית 1717. ב־1725 הציע לאברהרד לודוויג, דוכס וירטמברג להקים אנסמבל טקסים קטן. כיהן כסגנו של יוהאן קריסטוף פז , מנצח תמורת וורטמברג. יחד הלחינו מספר יצירות. מת ב-13 במאי 1732 בלודוויגסבורג.

יצירותיו, הכוללות קנטטות, מוזיקה קאמרית ויצירות אינסטרומנטיות, משקפות השפעות בולטות של המוזיקה הצרפתית מתקופת לואי הארבעה עשר בשילוב אלמנטים איטלקים ותואמת לתקופה, עם דגש על יצירות לויולה דה גמבה. עבודתו תועדה בלקסיקונים מוזיקליים מהמאה ה-18, בהם החיבור של יוהאן גוטפריד ולתר מ-1732 שהגדירו כ"מלחין בעל מוניטין".

## קישורים חיצוניים

* 
* ULLRICH, HERMANN. “Schwartzkopff, Theodor.” In: *[[MGG]] Online*, edited by Laurenz Lütteken. RILM, Bärenreiter, Metzler, 2016–.

## לקריאה נוספת
* Samantha Owens, Theodor Schwartzkopff and French Music at the Court of Württemberg-Stuttgart in the 1680s. In: **Musik in Baden-Württemberg Jahrbuch**, 2013, 31-43

## הערות שוליים

קטגוריה:מלחיני בלט
קטגוריה:מלחינים גרמנים במאה ה-18
קטגוריה:בארוק
פיטר מייקל

**פיטר גודלי מייקל** (באנגלית: **Peter Godly Michael**; נולד ב-10 במאי 1998 בקלבר שבניגריה) הוא כדורגלן ניגרי המשחק בעמדת החלוץ בקבוצת עירוני טבריה.

## קריירת מועדונים
מייקל גדל במחלקת הנוער של קראון FC והחל את הקריירה המקצוענית שלו בריברס יונייטד מליגת העל הניגרית. ב-27 בפברואר 2018 חתם בוולרנגה מליגת העל הנורווגית, ובהמשך שיחק בקבוצות סקייד, ירגרדן, סוגנדל וגרורוד מליגת המשנה הנורווגית.

ב-29 במרץ 2023 חתם מייקל בוואסאן פאלוסאורה מליגת העל הפינית. הוא ערך 28 הופעות ליגה במדי המועדון, בהן הבקיע 17 שערים.

ב-19 בינואר 2024 חתם מייקל בצ'.פ.ר. קלוז' מליגת העל הרומנית.

ב-30 בדצמבר 2024 הושאל לעירוני טבריה מליגת העל הישראלית עד לתום עונת 2024/2025.
ב-7 ביולי נשאר בקבוצה לעונה נוספת.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני וולרנגה
קטגוריה:כדורגלני צ'.פ.ר. קלוז'
קטגוריה:כדורגלני עירוני טבריה
קטגוריה:כדורגלנים זרים בישראל
קטגוריה:ניגרים שנולדו ב-1998
ההר שבינינו

**ההר שבינינו** (באנגלית: **The Mountain Between Us**) הוא סרט הישרדות אמריקאי משנת 2017 בבימויו של האני אבו אסעד, עם קייט וינסלט ואידריס אלבה בתפקידים הראשיים.

התסריט מבוסס על ספר בשם זה  של צ'ארלס מרטין (2011).

העלילה מתארת מסע הישרדות של רופא ועיתונאית בנוף שומם וקפוא לאחר שמטוסם התרסק על הקרח.

הסרט הוקרן לראשונה בפסטיבל הסרטים הבין-לאומי בטורונטו וקיבל ביקורות מעורבות אך הצליח מסחרית.
## תקציר העלילה
לנמל תעופה באידהו נכנסת צלמת העיתונות אלכס מרטין (קייט וינסלט).היא רכשה כרטיס לטיסת קישור לדנבר כדי להגיע למחרת לניו יורק שם תיערך חתונתה עם מארק רוברטסון (דרמוט מלרוני). לאותה טיסת קישור נרשם גם הנוירוכירורג מלונדון בן בס (אידריס אלבה) שהגיע לשם למטרת ניתוח חולה בבלטימור.

הטיסה לדנוור נדחית בגלל מזג האוויר והם מחליטים לשכור מטוס קטן אצל וולטר (בו ברידג'ס) המוכן להטיס אותם לדנוור תמורת 800 דולר.

באמצע הטיסה, בנוף שומם וקרחוני, לוקה וולטר בשבץ מוחי, מאבד הכרה ומת. המטוס מתרסק אל הקרח אך אלכס ובן ניצלים ביחד עם כלבו של וולטר.

הם נשארים במטוס המרוסק וניזונים יומיים מבשר פומה שאלכס הרגה. לבסוף הם מתחילים במסע קשה ומסוכן כלפי מטה כשהם עוזרים זה לזו.

לבסוף אלכס נופלת לתוך מים עמוקים כששכבת הקרח נבקעת. בכוחות על אנושיים מצליח בן למשות אותה ולהעבירה לבקתה נטושה שם הוא מטפל בה במסירות עד שהיא מתאוששת. הם מתקרבים זה לזו ומקיימים יחסים אינטימיים.

הוא מנסה להמשיך למטה אבל רגלו נתפסת במלכודת ציידים והוא נפצע. אלכס עוזבת אותו ובכוחות אחרונים מצליחה להגיע לכביש ולעצור משאית.

הם מועברים לבית חולים בו הם מטופלים. בן נפגע קשות ברגל ובכפות הידיים. הוא חוזר ללונדון עם הכלב ומשמש כיועץ לטראומה בבית חולים. הוא אינו עונה לטלפונים של אלכס כי הוא חושב שהיא נשואה. רק לאחר שהיא שולחת לו צילומים שצילמה באירוע הקשה הוא טס לניו יורק כדי להיפגש אתה.

אלכס מספרת לו כי עברה שינוי נפשי בעקבות המקרה וביטלה את חתונתה. בן מספר לה כי הפסיק לנתח בגלל הפגיעה באצבעות ידיו וכעת הוא רופא כירורג מייעץ. לאחר שיחה הם נפרדים, אך לפתע רצים אחד אל השנייה ומתחבקים.

## צוות השחקנים

## קישורים חיצוניים

*קדימון לסרט, באתר יוטיוב
*על הסרט והשחקנים, באתר יוטיוב
*סצנת הסיום, באתר יוטיוב
*מאחורי הקלעים של הסרטת ההר שבינינו, באתר יוטיוב

קטגוריה:סרטי 2017
קטגוריה:סרטים אמריקאיים
קטגוריה:סרטים באנגלית
קטגוריה:סרטי פוקס המאה ה-20

קטגוריה:סרטי דרמה אמריקאיים
קטגוריה:סרטי אסונות
קטגוריה:סרטי תעופה אמריקאיים
קטגוריה:סרטים רומנטיים
קטגוריה:סרטים המבוססים על רומנים אמריקאים
קטגוריה:סרטים שצולמו באלברטה
קטגוריה:סרטי דרמה רומנטית אמריקאיים
מייקל ניוברי

**מייקל ניוברי** (באנגלית: **Michael Newberry**; 30 בדצמבר 1997 – 30 בדצמבר 2024) היה כדורגלן אנגלי-צפון אירי ששיחק בעמדת הבלם.

## קריירת מועדונים
ניוברי נולד וגדל בניוקאסל על הטיין שבאנגליה. הוא הצטרף בגיל 11 למחלקת הנוער של ניוקאסל יונייטד, לאחר ששיחק במחלקת הנוער של קבוצת רד האוס פארם FC.

בשנת 2018 חתם ניוברי בקבוצת ויקינגור אולפסוויק, ובתקופתו במועדון ערך 60 הופעות ליגה.

ב-29 בינואר 2021 חתם בלינפילד מליגת העל הצפון אירית. הוא ערך 55 הופעות ליגה במדי המועדון, בהן הבקיע שלושה שערים.

ב-1 ביולי 2024 חתם בקליפטונוויק מליגת העל הצפון אירית, ועד למותו ערך 19 הופעות ליגה במדי המועדון.

## קריירה בינלאומית
ניוברי שיחק בנבחרות הצעירות של צפון אירלנד.

## חיים אישיים ומותו
ב-30 בדצמבר 2024, ביום הולדתו ה-27, מת ניוברי בפתאומיות.

## תארים
;לינפילד
* אליפות צפון אירלנד (2): 2020/2021, 2021/2022
* הגביע הצפון אירי (1): 2020/2021
* גביע הליגה הצפון אירית (2): 2022/2023, 2023/2024

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלנים צפון אירים
קטגוריה:בלמי כדורגל צפון אירים
קטגוריה:כדורגלנים שמתו במהלך הקריירה
קטגוריה:אנגלים שנולדו ב-1997
קטגוריה:אנגלים שנפטרו ב-2024
הנרדף (סרט, 2025)

**הנרדף** (באנגלית: **The Running Man**) הוא סרט מותחן דיסטופי עתידי בבימויו של אדגר רייט, שגם הפיק וכתב את התסריט יחד עם מייקל באקול, ומבוסס על רומן באותו השם משנת 1982 מאת סטיבן קינג. יהיה זה העיבוד הקולנועי השני לספר, לאחר סרט קודם באותו השם שיצא בשנת 1987.

הסרט עלה לאקרנים ב-7 בנובמבר 2025.

## תקציר העלילה
"הנרדף" (The Running Man) הוא סרט פעולה ומתח דיסטופי המתרחש בשנת 2025, בעולם שבו התרבות הפופולרית הידרדרה לרמות קיצוניות של אלימות ובידור אכזרי בשידור חי. במרכז העלילה עומדת תוכנית ריאליטי קטלנית בשם "הנרדף", שבה משתתפים נואשים – לרוב אסירים, פליטים או אנשים בשפל – נאלצים להילחם על חייהם. הם מקבלים הזדמנות לזכות בפרס כספי עצום, אם רק יצליחו לשרוד במשך 30 יום בזמן שציידים מקצועיים ורצחניים רודפים אחריהם ברחבי העולם, בשידור חי לצופים מכל קצוות תבל.

גיבור הסרט, בן ריצ׳רדס, הוא אדם פשוט שמצטרף לתוכנית כדי להשיג כסף לטיפול רפואי דחוף עבור בתו החולה. הוא מוצא את עצמו בנקודת פתיחה מבודדת במזרח אירופה, במהרה מגלה שהכול מתועד, שכל אזרח עשוי להסגיר אותו, ושהציידים מצוידים בטכנולוגיה מתקדמת – כולל רחפנים, מעקב לווייני וכלי נשק מתקדמים. ככל שהזמן חולף, ריצ'רדס מגלה שהמשחק מכיל סודות אפלים הרבה יותר. חוקי התוכנית מתגלים כשקריים, והוא נמשך לקנוניה רחבת היקף שכוללת ממשלות, תאגידי מדיה וארגונים סודיים המבקשים לשלוט בציבור דרך בידור אלים והפחדה.

הסרט עוקב אחר מסע ההישרדות של בן, הכולל מרדפים אינטנסיביים, מפגשים מפתיעים עם בני ברית ואויבים, ובחירות מוסריות קשות.

## שחקנים ודמויות

## הפקה
בשנת 2017 חשף אדגר רייט בתשובה לשאלה שקיבל בטוויטר כי היה מעוניין ליצור גרסה מחודשת של סרט על פי ספרו של סטיבן קינג "הנרדף". בפברואר 2021 הודיעה חברת סרטי פרמאונט כי סרט המבוסס על הספר נמצא בפיתוח, וכי אדגר רייט יביים את הסרט וגם יכתוב את התסריט יחד מייקל באקול. סיימון קינברג, אחד ממפיקי הסרט, הוא זה שבחר כי רייט יביים אותו. לפי הדיווח הסרט לא יהיה עיבוד מחודש לסרט משנת 1987 אלא עיבוד נאמן יותר לחומר המקור.

באפריל 2024 נודע כי גלן פאוול לוהק לתפקיד הראשי, יתר הליהוקים הוכרזו באוקטובר ובדצמבר באותה השנה.

הצילום העיקרי החל בנובמבר 2024 בבריטניה, והסתיים במרץ 2025.

## ביקורות
באתר Rotten Tomatoes הסרט קיבל 65 אחוזי טריות המבוססים על 125 ביקורות. באתר Metacritic עומד הסרט על ציון ממוצע משוקלל של 55 המבוסס על 40 מבקרים, נתון המצביע על הערכה 'מעורבת או ממוצעת'.

## קישורים חיצוניים
* 

## הערות שוליים

קטגוריה:סרטי 2025
קטגוריה:סרטים בריטיים
קטגוריה:סרטים אמריקאיים
קטגוריה:סרטי אדגר רייט
מופע כישרונות

[ממוזער|מופע כישרונות בית-ספרי שהתקיים ב[גלאזגו שבסקוטלנד.]]
**מופע כישרונות** או **תחרות כישרונות** הוא אירוע בו המשתתפים מציגים על הבמה מיומנויות שונות, דוגמת שירה, ריקוד, ליפ סינק, משחק, אמנות לחימה, נגינה בכלי וסטנדאפ. לעיתים האירוע מתוכנן כמופע, אולם בחלק מהמקרים נשפטים המשתתפים על ידי צוות שיפוט מקצועי, כשבסוף מוכרז המנצח. ברוב התחרויות ישנו פרס.

בשלהי שנות ה-40 של המאה ה-20 הפכו מופעי כישרונות לז'אנר בולט בתחום הריאליטי. תחרות הכישרונות הראשונה שעלתה לאוויר היא *Doorway to Fame* ב-1947. במרוצת השנים הופקו עשרות תוכניות דומות בישראל ובעולם. בין תחרויות הכישרונות המוכרות בישראל נמנים "כוכב נולד", "הכוכב הבא לאירוויזיון", "אקס פקטור ישראל", "גוט טאלנט ישראל", "בית ספר למוזיקה", "The Voice ישראל", "הדבר הגדול הבא", "רק רוצים לרקוד" ו"רוקדים עם כוכבים".

## קישורים חיצוניים

## הערות שוליים

קטגוריה:תחרויות זמר
קטגוריה:דרמה
מבצע פופאי

**מבצע פופאי** או **פרויקט מזג האוויר מבוקר פופאי** (באנגלית: **Operation Popeye**) היה פרויקט זריעת עננים צבאי שביצע חיל האוויר של ארצות הברית במהלך מלחמת וייטנאם בשנים 1967–1972. התוכנית הסודית ניסתה להאריך את עונת המונסונים באזורי הלחימה שבאזור נתיב הו צ'י מין, במטרה לחבל באספקה הצבאית לצפון וייטנאם, וזאת על ידי ריכוך פני הכבישים וגרימת התמוטטויות קרקע. תוכנית שינוי מזג האוויר הכימית בוצעה מתאילנד, על פני קמבודיה, לאוס ווייטנאם.

## מטרת המבצע
מטרת מבצע פופאי הייתה להגדיל את המשקעים באזורים נבחרים בקפידה. במטרה למנוע מרכבי אספקה צבאיים ווייטנאמיים שימוש בדרכים אלו על ידי:
* ריכוך פני השטח של הכבישים.
* גרימת התמוטטויות קרקע לאורך הדרכים.
* הצפת דרכי נהרות.
* שמירה על תנאי קרקע רוויה מעבר לפרק הזמן הרגיל.
מטרת המבצע הייתה להאריך את ימי הגשם בכ-30 עד 45 ימים בכל עונת מונסון.

## פרסום המבצע
*העיתונאי ג'ק אנדרסון פרסם על 'מבצע פופאי' במרץ 1971.
* קיים מייצג בדבר 'מבצע פופאי' במוזיאון הריגול הבין-לאומי בוושינגטון די. סי.

## ראו גם
* מלחמת וייטנאם
* שינוי מזג אוויר
* זריעת עננים

## הערות שוליים

קטגוריה:מלחמת וייטנאם
קטגוריה:המלחמה הקרה
פופאי
קטגוריה:הנדסת אקלים
האליפות הלאומית של ארצות הברית בטניס 1932

**האליפות הלאומית של ארצות הברית בטניס 1932** הייתה תחרות טניס שנערכה על מגרשי הדשא. למעט תחרות זוגות הגברים התחרויות התקיימו במועדון הטניס וסט סייד שבקווינס. התחרות התחילה ב-14 באוגוסט בתחרות הנשים שהסתיימה ב-19 באוגוסט. תחרויות זוגות הגברים התקיימו בפרברי בוסטון. הם החלו ב-3 בספטמבר והסתיימו ב-10 בספטמבר.

בתחרות זו אלזוורת' ויינס, הלן ג'ייקובס ושרה פלפרי זכו בשתי תחרויות.

## התחרות
### תחרות הגברים
ימין|ממוזער|180px|אלזוורת' ויינס, מנצח תחרות הגברים
לתחרות זו נרשמו 90 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד) כדלקמן:

מנצח אליפות 1931 אלזוורת' ויינס נפגש במשחק הגמר עם אנרי קושה מצרפת וניצח ב-3 מערכות.

### תחרות הנשים
ימין|ממוזער|180px|הלן ג'ייקובס, מנצחת תחרות הנשים
בתחרות הנשים השתתפו 53 טניסאיות שחולקו ל-4 בתים. דירוג הטניסאיות החזקות (לטניסאיות אמריקאיות וטניסאיות זרות בנפרד) בוצע כדלקמן:

מנצחת תחרות 1931 הלן וילס לא השתתפה. במשחק הגמר הלן ג'ייקובס מארצות הברית נפגשה עם קרולין בבקוק האמריקאית וניצחה אותה ב-2 מערכות.

### תחרות זוגות גברים
בתחרות השתתפו מספר זוגות. במשחק הגמר אלזוורת' ויינס/קיית גלדהיל (ארצות הברית) נפגשו עם מנצחי תחרות 1931 וילמר אליסון/ג'ון ואן רין (ארצות הברית) וניצחו אותם ב-3 מערכות.
### תחרות זוגות נשים
בתחרות השתתפו 20 זוגות. במשחק הגמר הלן ג'ייקובס/שרה פלפרי (ארצות הברית) נפגשו עם זוג אמריקאי אליס מרבל/מרג'ורי מוריל וניצחו אותן ב-2 מערכות.

### תחרות זוגות מעורבים
בתחרות השתתפו 18 זוגות. במשחק הגמר שרה פלפרי (ארצות הברית)/פרד פרי מבריטניה נפגשו עם הלן ג'ייקובס/אלזוורת' ויינס האמריקאים וניצחו אותם ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 45–47. .
* תחרות גברים
* תחרות הנשים וזוגות נשים, דף 3
* זוגות מעורבים

## הערות שוליים

1932
ארצות הברית
קטגוריה:1932 בארצות הברית
חוק שירות הציבור (הצהרת הון)

**חוק שירות הציבור (הצהרת הון), התשע"ז–2016** אושר בכנסת בנובמבר 2016, והוא מחייב עובדים בכירים בשירות הציבורי להגיש מדי פעם הצהרה על נכסיהם (הצהרת הון).

## היסטוריה חקיקתית
חובת מסירה של הצהרת הון חלה על בכירים במגזר הציבורי (עובדי מדינה בעלי אחת משתי הדרגות העליונות בכל סולם דרגות, שרים וסגני שרים, ראש רשות מקומית וסגנו ומנהל כללי של חברה ממשלתית) על פי חוקים שונים, טרם חקיקתו של חוק זה. הצעת החוק, שהוגשה ביוזמתו של ח"כ בצלאל סמוטריץ', באה להרחיב חובה זו על בכירים נוספים. החוק אושר בכנסת העשרים ב-7 בנובמבר 2016, ונקבע בו שתחילתו ב-1 באפריל 2017, ושעובדים המכהנים ביום התחילה יגישו הצהרת הון ראשונה לפי חוק זה בתוך 90 ימים מיום התחילה.

בתיקונים עקיפים לחוק בתי המשפט ולחוקים אחדים העוסקים במשרות שיפוטיות (חוק הדיינים, חוק הקאדים, חוק בתי הדין הדתיים הדרוזיים וחוק השיפוט הצבאי) חויבו גם שופטים ודיינים להגיש הצהרת הון.

## הוראות החוק
החוק קובע שבעל תפקיד בכיר בשירות הציבורי חייב למלא הצהרת הון, על הנכסים והחובות שלו ושל בן זוגו החי עמו וילדיו הסמוכים על שולחנו, בטופס המפורט בחוק, עם מינויו לתפקיד הבכיר, מדי שש שנים במהלך כהונתו, ועם תום כהונתו. 

בעל תפקיד בכיר הוא כל אחד מהמנויים להלן:
* שוטר במשטרת ישראל בדרגת תת-ניצב ומעלה
* סוהר בשירות בתי הסוהר בדרגת תת-גונדר ומעלה
* קצין בצה"ל שהוא בדרגת אלוף ומעלה, וכן קצינים בדרגת תת-אלוף בתפקידים מסוימים המפורטים בחוק
* עובד רשות מקומית שהוא אחד מאלה: המנהל הכללי, המזכיר, המהנדס, היועץ המשפטי, המבקר, הגזבר, מנהל מחלקה, עוזר לראש הרשות המקומית.

את ההצהרה יש להגיש לגורם מפקח הפועל בכל אחד מהארגונים שבהם נדרשת הצהרת הון. על המפקח לשמור בסוד את הצהרות ההון, ולא לגלות כל פרט מהן אלא בהסכמתו או לפי בקשתו של בעל התפקיד הבכיר ובהסכמת מי שהמידע הוא עליו. בית המשפט רשאי להורות על גילוי פרטים מתוך הצהרת הון אם התעורר חשד לעבירה פלילית, ולאחר ששקל את מידת הפגיעה בפרטיות הכרוכה בגילוי המידע.

בעל תפקיד בכיר המפר את חובתו להגיש הצהרת הון לפי חוק זה, עובר עבירת משמעת, ויחול עליו הדין המשמעתי החל בעניינו.

## קישורים חיצוניים
* 
* 

## הערות שוליים

שירות הציבור (הצהרת הון)
קטגוריה:הכנסת העשרים: חקיקה
קטגוריה:2016 בפוליטיקה הישראלית
ברק איצקוביץ'

**ברק איצקוביץ**' (נולד ב-24 באוקטובר 1983) הוא איש תקשורת, עיתונאי, עורך מוזיקלי, מוזיקאי, במאי וצלם ישראלי. החל מנובמבר 2024 הוא מנהל את תחנות המוזיקה של תאגיד השידור הישראלי.

## קורות חיים
ברק איצקוביץ' נולד וגדל במושב אומץ שבעמק חפר. אביו הוא נחום איצקוביץ', לשעבר מנכ"ל משרד החקלאות, משרד הרווחה, ומשרד התיירות, וראש מועצת עמק חפר.

### קריירה ברדיו
בשנת 2002 התגייס לצה"ל ושירת כעורך מוזיקלי בגלי צה"ל ובגלגלצ. במהלך שירותו הפיק וערך את תוכניתו של יואב קוטנר, כמו גם את תוכנית "קול ישראל בגל"צ", שעל עריכתה זכה בפרס מפקד גלי צה"ל. איצקוביץ' שימש גם ככתב תרבות בגלי צה"ל. בסיום שירותו הצבאי נשאר כעובד התחנה למשך 3 שנים וניהל את התקליטיה של גלגלצ.

לאחר שעזב את גלגלצ בשנת 2008. ערך מוזיקה בתחנת הרדיו eco99fm. בין השנים 2007–2014 איצקוביץ' למד קולנוע באוניברסיטת תל אביב. במהלך לימודיו צילם את הסרט "אנטילופות" בבימויו של אורי רום, ובכיכובם של יואב רוטמן, דקלה זקס, שירה האס, נועה קולר וגל תורן. הסרט היה מועמד לטקס פרסי אופיר לשנת 2015 בקטגוריית הסרט הקצר העלילתי הטוב ביותר, אך לא זכה. לאחר סיום לימודיו החל להתעסק בצילום לסרטים, פרסומות, קליפי מוזיקה וסרטונים לחברות הייטק. ב-2018 חזר לגלגלצ כעורך דיגיטל ראשי ומנהל מערך הסושיאל והווידאו בתחנה. תחת ניהולו הגיעו הרשתות החברתיות של גלגלצ להישגים עם עשרות פרויקטים בולטים.

איצקוביץ' ביים וצילם את הביצועים המיוחדים שנעשו למצעדים השנתיים, וניהל פרויקטים דיגיטליים כדוגמת פסטיבל גלגלייב בשנת 2023, ופרויקט ההנצחה של גלי צה"ל וגלגלצ לנופלי מלחמת חרבות ברזל – "שבעה שירים באוקטובר".

בשנת 2024 עזב את גלגלצ והחל לנהל את תחנות המוזיקה של תאגיד השידור הישראלי – כאן גימל, כאן 88 וכאן קול המוזיקה, לאחר שהמנהל הקודם עפרי גופר נפטר ממחלת הסרטן. כחלק מתפקידו איצקוביץ' מוביל את הוועדה לבחירת השיר הישראלי לאירווזיון.

### קריירה מוזיקלית
בשנת 2009 הקים יחד עם מיכה הרשליקוביץ, צוק דבוסק ויוני ליפשיץ את להקת החדשות, בה שימש כגיטריסט. הסינגל הראשון שלהם, "להיות שוב זר לך", שכתבו והלחינו איצקוביץ' והרשליקוביץ, זכה להצלחה ולהשמעה בתחנות הרדיו. ב-2010 החליטו החברים לפרק את הלהקה.

## חיים אישיים
איצקוביץ' מתגורר במושב אומץ שבעמק חפר. הוא נשוי לרוני ואב לשני בנים ובת.

## קישורים חיצוניים
* 
* ברק איצקוביץ', באתר אישים

## הערות שוליים

2024 12
קטגוריה:חיילי גלי צה"ל
קטגוריה:אנשי תקשורת ישראלים
קטגוריה:אומץ (מושב): אישים
קטגוריה:סגל תאגיד השידור הישראלי - שידורי הרדיו
קטגוריה:ישראלים שנולדו ב-1983
האליפות הלאומית של ארצות הברית בטניס 1931

**האליפות הלאומית של ארצות הברית בטניס 1931** הייתה תחרות טניס שנערכה על מגרשי הדשא. למעט תחרות זוגות הגברים התחרויות התקיימו במועדון הטניס וסט סייד שבקווינס. התחרות התחילה ב-15 באוגוסט בתחרות הנשים שהסתיימה ב-20 באוגוסט. תחרויות זוגות הגברים התקיימו בפרברי בוסטון. הם החלו ב-3 בספטמבר והסתיימו ב-10 בספטמבר.

בתחרות זו בטי נאטהול זכתה בתואר בתחרות זוגות נשים וזוגות מעורבים. הלן וילס ניצחה תבחרות הנשים בפעם השביעית ואחרונה.

## התחרות
### תחרות הגברים
ימין|ממוזער|180px|אלזוורת' ויינס, מנצח תחרות הגברים
לתחרות זו נרשמו 72 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד) כדלקמן:

מנצח וימבלדון 1930 ג'ון דואג הודח בחצי הגמר. במשחק הגמר אלזוורת' ויינס מארצות הברית נפגש עם ג'ורג' לוט מארצות הברית וניצח ב-4 מערכות.

### תחרות הנשים
ימין|ממוזער|180px|הלן וילס, מנצחת תחרות הנשים
בתחרות הנשים השתתפו מספר טניסאיות שחולקו ל-4 בתים. בוצע דירוג הטניסאיות החזקות לטניסאיות אמריקאיות וטניסאיות זרות בנפרד.

מנצחת תחרות 1930 בטי נאטהול הודחה בחצי הגמר. במשחק הגמר הלן וילס מארצות הברית נפגשה עם איליין בנט ויטינגסאל מבריטניה וניצחה אותה ב-2 מערכות. הלן וילס ניצחה תבחרות הנשים בפעם השביעית ואחרונה.

### תחרות זוגות גברים
בתחרות השתתפו מספר זוגות. במשחק הגמר וילמר אליסון/ג'ון ואן רין מארצות הברית נפגשו עם זוג אמריקאי גרגורי מנגין/ברקלי בל וניצחו אותם ב-3 מערכות.
### תחרות זוגות נשים
בתחרות השתתפו 31 זוגות. הזוגות החזקות קיבלו דירוג (אמריקאיות וזרות בנפרד) כדמקלן:

במשחק הגמר בטי נאטהול/איילין בנט ויטינגסטול מבריטניה נפגשו עם הלן ג'ייקובס מארצות הברית/דורותי ראונד מבריטניה וניצחו אותם ב-2 מערכות. לבאי נאטהול זה היה הניצחון השני ברציפות.

### תחרות זוגות מעורבים
בתחרות השתתפו 22 זוגות. במשחק הגמר בטי נאטהול מבריטניה/ג'ורג' לוט מארצות הברית נפגשו עם אנה הרפר/וילמר אליסון האמריקאים וניצחו אותם ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 45–47. .
* תחרות גברים
* תחרות הנשים וזוגות נשים, דף 3
* זוגות מעורבים

## הערות שוליים

1931
ארצות הברית
קטגוריה:1931 בארצות הברית
ספידי גונזלס

**ספידי גונזלס** (באנגלית: **Speedy Gonzales**) הוא דמות מצוירת בסדרת סרטי האחים וורנר, סדרת הסרטים המצוירים של לוני טונס ומרי מלודיס. הוא מתואר כ"עכבר המהיר ביותר בכל מקסיקו", כאשר תכונותיו העיקריות הן היכולת לרוץ מהר מאוד, להיות מהיר מחשבה והרואי תוך כדי דיבור במבטא מקסיקני מוגזם. הוא לובש בדרך כלל סומבררו צהוב, חולצה לבנה, מכנסיים לבנים ומטפחת אדומה, בדומה לזו של חלק מהלבושים המקסיקניים המסורתיים.

## היסטוריה
הופעתו הראשונה של ספידי הייתה בסרט Cat-Tails for Two משנת 1953, אם כי הוא הופיע בעיקר בשם (ובמהירות על) בלבד. חלפו שנתיים עד שהמאיירים פריץ פרילינג והאולי פראט עיצבו מחדש את הדמות לגלגולו המודרני לסרט "ספידי גונזלס"  משנת 1955

הסרט מציג את סילבסטר החתול שומר על מפעל גבינות בגבול הבינלאומי בין ארצות הברית למקסיקו מפני עכברים מקסיקנים מורעבים. העכברים קוראים לספידי התזזיתי והאנרגטי כדי להציל אותם (מדובב על ידי מל בלאנק, שדיבב גם את דמותו של באגס באני).

## אודות הדמות
ספידי גונזלס מוכר בזכות הקריאות הזירוז שהוא משמיע בספרדית "¡Ándale! ¡Ándale! ¡Arriba! ¡Arriba!" (בעברית "קדימה! קדימה!, למעלה!, למעלה!").

לספידי יש מוניטין בקרב נקבות העכברים. בסרטים מצוירים רבים, כאשר העכברים מחליטים לגרום לספידי לעזור להם, אחד העכברים מזכיר כי "ספידי גונזלס הוא חבר של אחותי". עכבר אחר מוסיף כי "ספידי גונזלס הוא חבר של אחות של כולם", מה שזוכה לצחוק גדול מהעכברים האחרים.

סילבסטר החתול הוא אויבו הקבוע של ספידי גונזלס, כשם שהדמות וייל אי. קויוטי הוא אובו הקבוע של הציפור רוד ראנר.

## סרטים
* *Cat-Tails for Two* (1953)
* *Speedy Gonzales* (1955)
* *Tabasco Road* (1957)
* *Mexicali Shmoes* (1959)
* *The Pied Piper of Guadalupe* (1961)
* *A Message to Gracias* (1964)
* *It's Nice to Have a Mouse Around the House* (1965)
* *See Ya Later Gladiator* (1968)

## ראו גם
* Speedy Gonzales (שיר)

## קישורים חיצוניים

* 
* 
* 

## הערות שוליים

קטגוריה:עכברים בדיוניים
קטגוריה:דמויות לוני טונס
קטגוריה:דמויות אנימציה
התן (סדרת טלוויזיה, 2024)

**התן** (באנגלית: **The Day of the Jackal**) היא סדרת טלוויזיה בריטית מסוגת מותחן המבוססת על הספר נשיא על הכוונת מאת פרדריק פורסיית'; במסגרת יצירת הסדרה עלילת הספר עברה שינויים שהתאימו אותה לרוח התקופה החדשה. בסדרה מככבים אדי רדמיין ולשאנה לינץ' בתור רוצח שכיר שפועל במדינות שונות וסוכנת של הביון הבריטי ששואפת לתפוס אותו.

העונה הראשונה החלה להיות משודרת בבריטניה ב-7 בנובמבר 2024 בערוץ Sky Atlantic  ובשירות הזרמת מדיה Now  ובארצות הברית ב-14 בנובמבר 2024 בשירות הזרמת מדיה Peacock. בנובמבר 2024 הסדרה חודשה לעונה שנייה.

## רקע
אחרי שפוליטיקאי גרמני נרצח על ידי מתנקש באמצעות רובה צלפים ממרחק גדול שנחשב על גבול הבלתי אפשרי לצליפה, סוכנת של הביון הבריטי נחושה לנסות לתפוס את המתנקש שנע בין מדינות שונות.

## שחקנים ודמויות
* אדי רדמיין בתור **התן**, רוצח שכיר.
* לשאנה לינץ' בתור **ביאנקה פולמן**, סוכנת של הביון הבריטי.
* אורסולה קורברו בתור **נוריה**, אשתו של התן.
*  בתור **אוסיטה האלקרו**, בכיר בסוכנות הביון הבריטי.
* חאליד עבדאללה בתור **אולה דאג צ'ארלס**, יזם טכנולוגי מיליארדר שהופך למטרה של התן.
* ליה וויליאמס בתור **איזבל קירבי**, בכירה בסוכנות הביון הבריטי.
* צ'ארלס דאנס בתור **טימותי ווינתרופ**, איש פיננסים עשיר ששוכר את שירותיו של התן.
*  בתור **זינה ג'נסון**, המתווכת בין התן לבין מעסיקה טימותי ווינתרופ.
* סולה רימי בתור **פול פולמן**, בעלה של הסוכנת ביאנקה פולמן.
* פלוריסה קמארה בתור **ג'סמין פולמן**, בתם של ביאנקה ופול פולמן.
* בן הול בתור **דמיאן ריצ'רדסון**, סוכן של הביון הבריטי.
*  בתור **אדוארד קארבר**, סוכן של הביון הבריטי.
*  בתור **אליסון סטוק**, מקור מידע של הסוכנת ביאנקה פולמן ואשתו של לארי סטוק.
*  בתור **לארי סטוק**, בעלה של אליסון סטוק ואחיו של נורמן סטוק.
* ריצ'רד דורמר בתור **נורמן סטוק**, יצרן כלי נשק שהתן שוכר את שירותיו ואחיו של לארי סטוק.
* אדם ג'יימס בתור **ג'רמי ווייטלוק**, שר החוץ הבריטי.
*  בתור **גארי קוב**, שותפו לצוות של התן בתקופת שירותו הצבאי.

## פרקים

## הפקה
בנובמבר 2022 הסדרה הוכרזה כפרויקט של חברת ההפקה הבריטית Carnival Films  שנשכרה לשם כך על ידי Sky ו-Peacock. התסריטאי רונן בנט כתב את הסדרה.

הסדרה חודשה לעונה שנייה בנובמבר 2024.

## פרסים ומועמדויות

## קישורים חיצוניים
* 

## הערות שוליים

קטגוריה:סדרות טלוויזיה בריטיות
קטגוריה:Peacock: תוכן מקור
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות טלוויזיה המבוססות על ספרים
קטגוריה:תוכניות טלוויזיה באנגלית